A mesemondó hatalma

“Ha én mesélek, szeretem bajba

sodorni a legkisebb királyfit”

A mesék akkor érdekesek, ha a szereplőkkel sok minden történik. A mesemondó döntheti el, hogy mekkor kihívás elé állítja a szereplőjét, mennyire hagyja szenvedni, mennyi segítséget ad neki.

Válassz ki a Szitakötőből egy mesét! Kezd el mesélni, de változtasd meg a történetet! Találj ki valami nagyon nehéz helyzetet, amibe belesodorhatod a főhőst! Persze azt is ki kell találnod, hogyan menti meg magát. Milyen segítséget küldesz neki? Bár teljhatalmad van a történeted felett, vigyáznod kell, hogy logikus és következetes maradjon. A szereplőd karaktere is meghatározza, hogy milyen viselkedés lehet hiteles és mi nem.

Légy bátor! Kísérletezz a hatalmaddal! Párban vagy kiscsoportban is kipróbálhatjátok a történetfűzést, egymásnak adva a szót.